**Appèlle**

**Wat is 'n appèl?**

Indien jy nie met SARS se besluit aangaande jou beswaar saamstem nie, het jy die reg om appèl daarteen aan te teken.

**Wanneer mag ek 'n appèl rig?**

Jy moet 'n appèl rig binne 30 werksdae vandat SARS die kennisgewing van afkeuring of gedeeltelike toestaan van beswaar gelewer het.

* Hierdie tydperk kan met 21 werksdae verleng word indien 'n senior SARS-beampte bevind dat redelike gronde vir die vertraging bestaan; of
* Die 30-daetydperk kan met tot 45 werksdae verleng word indien 'n senior SARS-beampte bevind dat uitsonderlike omstandighede vir die vertraging bestaan.

**Hoe rig ek 'n appèl?**

**Belastingsoorte: MIB, PIB, LBS en BTW**

'n Geoutomatiseerde dispuutbestuursproses is in plek vir die bogenoemde belastingsoorte. Die appèl kan slegs as volg gerig word:

* Deur die eFiling-begeleide proses; of
* By jou naaste SARS-tak. Klik hier om 'n afspraak te maak.

Geen kennisgewing van appèl mag aan SARS per pos of e-pos gestuur word nie. Slegs die elektroniese indiening deur eFiling of by indiening by 'n SARS-tak word toegelaat.

Wanneer jy die dispuut deur eFiling indien, neem asseblief kennis van die volgende:

**eFiling-begeleide proses:** Om belastingpligtiges te help om die korrekte dispuutstappe te volg en al die vereiste inligting te voltooi, behels eFiling 'n begeleide proses. Die eFiling-begeleide proses sorg dat die dispuut ingedien word volgens wetlike vereistes en sodoende vermy dat enige moontlike ongeldige dispute by SARS ingedien word.

Disputering van boetes en rente:

* Die volgende bronkodes moet gebruik word wanneer die heffing van bepaalde boetes/rente gedisputeer word:
	+ 9987 - Belastingvrye beleggingsboete
	+ 9990 - Onderskatting van voorlopige belasting (par 20)
	+ 9991 - Nie-indiening van voorlopige belasting (par 20A)
	+ 9992 - Weglating van inkomste
	+ 9988 - Onderbetaling van voorlopigebelasting [89Q(2)]
	+ 9993 - Laat of nie-indiening van belastingopgawe

 **Belastingsoorte: Ander**

'n Geskrewe proses word gebruik om dipute te rig vir alle ander belastings behalwe MIB, PIB, BTW en LBS. Die dispuutvorm wat gebruik word is die Kennisgewing van Appèl (ADR2) vorm, wat as volg ingedien moet word:

* By jou naaste SARS-tak (klik hier om 'n afspraak te maak); of
* Per e-pos aan contactus@sars.gov.za

Die ADR2 kan nie elektronies deur eFiling ingedien word nie en sal slegs aanvaar word vir die belastingsoorte waarvoor daar nie elektronies voorsien word nie.

**Wanneer die appèl laat ingedien word:**

Wanneer die appèl gerig word ná die voorgeskrewe tydperk, moet die belastingpligtige redes verskaf vir die laat indiening. Die redes vir die laat indiening sal oorweeg word en indien 'n senior SARS-beampte oortuig is dat redelike of uitsonderlike gronde bestaan, sal die laat indiening aanvaar word en die voorgeskrewe tydperk verleng word.

* Indien die laat indiening aanvaar word, sal SARS voortgaan om die gronde vir appèl te oorweeg en die belastingpligtige daarvolgens inlig.
* Indien die laat indiening van die appèl nie aanvaar word nie, sal gronde vir die appèl nie oorweeg word nie, en die belastingpligtige sal daarvolgens ingelig word en die belastingpligtige mag dan voortgaan om beswaar aan te teken teen die besluit.

Geen appèl kan of sal toegelaat word na 75 werksdae (aanvanklike 30 dae plus maksimum verlenging van 45 dae) na die datum van besluit om die beswaar nie toe te staan nie.

**Gronde vir appèl:**

Wanneer die dispuutvorm voltooi word, moet die belastingpligtige seker maak dat die besonderhede vir gronde van die appèl uiteengesit is en die volgende insluit:

* Watter van die gronde vir beswaar, soos uiteengesit in die voorgeskrewe beswaarvorm, is die rede tot appèl.
* Die gronde vir appellering vir disputering van SARS se basis vir die besluit om die beswaar nie toe te staan nie, soos uiteengesit in die kennisgewing van afkeuring d.i. hoekom die belastingpligtige nie saamstem met die besluit deur SARS nie.
* Die belastingpligtige moet alle stawende dokumente ter stawing van die gronde van appèl indien.
* Enige nuwe gronde waarop die belastingpligtige appelleer, wat moontlik nie gronde is wat 'n nuwe beswaar teen 'n deel of bedrag van die gedisputeerde aanslag, nie teen beswaar gemaak nie, uitmaak nie.

**Alternatiewe dispuutoplossing:**

Met wedersydse ooreenkoms, kan SARS en die belastingpligte wat die appèl rig poog om die dispuut op te los deur alternatiewe dispuutoplossing (ADR) ingevolge prosedures soos in die reëls bepaal. Hierdie prosedure skep 'n struktuur met die nodige riglyne waarin dispute opgelos of geskik mag word. Die ADR-proses is minder formeel en goedkoper as die hofproses en laat dispute toe om opgelos te word in 'n baie korter tydperk. Dit skep ook 'n meer koste-effektiewe oplossing vir belastingdispute.

Die belastingpligtige moet op die kennisgewing van appèl aandui of hy/sy van die alternatiewe dispuutoplossingproses wil gebruik maak indien die proses beskikbaar is. SARS kan, indien bevind word dat die saak geskik is vir ADR en dat sodanige saak opgelos kan word deur hierdie proses, die belastingpligtige vervolgens inlig. Die belastingpligtige moet binne 30 werksdae van ontvangs van sodanige kennisgewing, SARS inlig welke hy/sy instem om die ADR-proses te volg.

Sou die ADR-proses beëindig word sonder oplossing, moet die belastingpligtige, binne 20 dae van sodanige beëindiging, die klerk van die belastingraad versoek om die saak vir formele verhoor te voor te lê.

**Belastingraad:**

Die belastingraad is ingestel ingevolge die Wet op Belastingadministrasie, nr. 28 van 2011 (TAA), en bestaan uit 'n advokaat of prokureur as voorsitter. Sodanige advokaat of prokureur word aangestel oor 'n paneel geskikte advokate of prokureurs deur die minister van finansies in konsultasie met die regterpresident van die toepaslike provinsiale afdeling.

Die belastingraad word geadministreer deur die klerk van die belastingraad, wat 'n SARS-beampte is by die SARS-belastingkantoor verantwoordelik vir die administrasie van die belastingraad in daardie area en tree as sameroeper van die belastingraad op.

'n Appèl teen 'n aanslag moet eers deur 'n belastingraad gehoor word, indien -

* Die belasting onder dispuut nie die bedrag oorskry soos voorgeskryf deur die minister per openbare kennisgewing nie - tans R1 miljoen.
* 'n Senior SARS-beampte en die belastingpligtige so ooreenstem, en met die neem van sodanige besluit, die beampte oorweeg welke die gronde van dispuut of wetlike beginsels ten opsigte van die appèl eerder deur die belastinghof gehoor moet word; en
* ADR-prosesse is beëindig en die belastingpligtige het, binne 20 dae, die klerk versoek om die aangeleentheid voor die belastingraad te bring.

**Belastinghof:**

'n Belastinghof het nie dieselfde status as die hooggeregshof nie, maar is 'n tribunaal geskep deur wetgewing met slegs die magte soos deur die wet voorgeskryf. Die belastinghof het regsgebied oor:

* Belastingappelle gerig ingevolge artikel 107 van die TAA;
* 'n Interlokus aansoek ten opsigte van die belastingappel;
* 'n Aansoek in 'n prosessuele aangeleentheid verwant aan 'n dispuut ingevolge hoofstuk 9 van die TAA, soos voorgeskryf in die dispuutreels; en
* Die voorsitter van die belastinghof, voor of gedurende die verhoor, gegewe die gronde van die dispuut of die wetlike beginsels ten opsigte van die appèl, bevind dat die appèl eerder deur die belastinghof as die belastingraad aangehoor moet word.

Die belastinghof bestaan uit:

* 'n Regter of waarnemende regter van die hooggeregshof, wat die president is van die belastinghof en deur die regterpresident, in die area waar die belastinghof ingestel is, genomineer is;
* 'n Rekenkundige, gekies uit 'n paneel lede wat ingevolge artikel 120 van die TAA aangestel is;
* 'n Verteenwoordiger van die kommersiële gemeenskap, gekies uit 'n paneel lede wat ingevolge artikel 120 van die TAA aangestel is.

**Wat kan ek van SARS verwag wanneer ek 'n appèl rig?**

Die appèl kan opgelos word by wyse van:

* Alternatiewe dispuutoplossing (ADR) op SARS-tak of SARS hoofkantoorvlak;
* Die belastingraad (geadministreer op SARS-takvlak); en/of
* Die belastinghof (geadministreer op SARS hoofkantoorvlak).

SARS poog om:

* Te oorweeg of 'n saak geskik is vir ADR, binne 30 werksdae vanaf die datum wat die versoek ontvang is.

**Wat kan ek verwag wanneer die appèl afgehandel is?**

SARS poog om:

* ADR:
	+ Die ADR-prosesse binne 90 werksdae af te handel, tensy anders ooreengekom;
	+ Wanneer 'n ooreenkoms of skikking voltrek is, 'n aanslag uit te reik om dit in werking te stel, binne 45 werksdae na die datum van laaste ondertekening van die ooreenkoms.
* Belastingraad:
	+ Die voorsitter om 'n besluit deur die belastingraad uit te reik, binne 60 dae na die voltrekking van die verhoor.
	+ Die klerk om 'n kopie van die besluit te lewer aan die partye, binne 10 dae vanaf ontvangs van die besluit.
	+ Die aanslag uit te reik om die besluit van die belastingraad in werking te stel, binne 45 dae vanaf ontvangs van die besluit deur die belastingraad.